- 15. Požadovaný obsah ponuky :

Súčasťou ponuky sú doklady: 15.1 Dokument s názvom NÁVRH UCHÁDZAČA NA PLNENIE KRITÉRIA NA VYHODNOTENIE PONÚK podľa vzoru uvedeného v Prílohe č. 3 tejto Výzvy. Zoskenovaný súbor uchádzač predloží v needitovateľnej forme vo formáte 'pdf', súbor uvedie v Zozname súborov v KRYCOM LISTE PONUKY. 15.2 NÁVRH ZMLUVY O DIELO podľa Prílohy č. 2 Výzvy - Návrh zmluvy o dielo tejto Výzvy podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch a bude spracovaný bezo zmien.

- 15.3.1 Návrh zmluvy o dielo musí byť doplnený o:
- 15.3.1.1 identifikačné údaje uchádzača v čl. I. Zmluvné strany - identifikácia zhotoviteľa a podpísaný uchádzačom alebo osobou oprávnenou konať za uchádzača,
- 15.3.1.2 osobu oprávnenú na uskutočňovanie stavieb - stavbyvedúci zhotoviteľa
- 15.3.1.3 zmluvnú cenu za dielo.

15.4 OCENENÝ VÝKAZ VÝMER - PONUKOVÝ ROZPOČET Rozpočet - ocenený výkaz výmer bude tvoriť Prílohu č. 1 Zmluvy o dielo Pri spracovaní zmluvnej ceny za uskutočnenie predmetu zákazky:

- 15.4.1 Uchádzač musí pre každú požadovanú položku uviesť jednotkovú cenu a celkovú cenu, pričom tieto nesmú byť vyjadrené číslom '0' ani záporným číslom. Celková cena je daná súčinom jednotkovej ceny a množstva uvedeného pri položke a prípadným súčtom materiál + montáž. Nepripúšťa sa stanovovať zľavu na sumárnu cenu položkového rozpočtu. Zľava musí byť zakomponovaná v jednotlivých položkách.
- 15.4.2 Uchádzač musí dodržať udané množstvá (v tonách aj v %) aj pre položky presun hmôt. V prípade, že v poskytnutom rozpočte nie sú hodnoty v percentách a tonách udané, uchádzač ich musí stanoviť, pričom tieto hodnoty nesmú byť vyjadrené číslom '0' ani záporným číslom.
- 15.4.3 Uchádzač predloží rozpočet - ocenený výkaz výmer podpísaný v needitovateľnej forme vo formáte 'pdf' a zároveň v editovateľnej forme v súbore excel.
- 15.5 VYHLÁSENIE UCHÁDZAČA , že súhlasí s podmienkami verejného obstarávania 'Revitalizácia mŕtveho ramena Bielej Oravy pri zaústení potoka Vavrečanka' , ktoré sú určené v tejto Výzve a v iných dokumentoch poskytnutých verejným obstarávateľom v lehote na predkladanie ponúk, je dôkladne oboznámený s celým obsahom tejto Výzvy, návrhom Zmluvy o dielo, všetky doklady, dokumenty, vyhlásenia a údaje uvedené v ponuke sú pravdivé a úplné, predkladá iba jednu ponuku a nie je členom skupiny dodávateľov, ktorá ako iný uchádzač predkladá ponuku, v zmysle Prílohy č. 4 tejto Výzvy. Uvedené vyhlásenie musí byť podpísané oprávnenou osobou, tento súbor uchádzač predloží v needitovateľnej forme vo formáte 'pdf'.
- 16. Vyhodnotenie ponúk :

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov. Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Verejný obstarávateľ bude úspešného uchádzača kontaktovať prostredníctvom elektronickej pošty ihneď po vyhodnotení. S úspešným uchádzačom bude uzatvorená Zmluva o dielo.

- 17. Jazyk, v ktorom možno predložiť ponuky :

Štátny jazyk - slovenský jazyk (alebo český jazyk)